
Ministru kabineta rīkojums Nr. 988
Rīgā 2024. gada 21. novembrī (prot. Nr. 49 42. §)
Par apropriācijas pārdali starp Iekšlietu ministrijas budžeta programmām, apakšprogrammām, pasākumiem un izdevumu kodiem atbilstoši ekonomiskajām kategorijām
· 1. Atļaut Iekšlietu ministrijai pārdalīt finansējumu 4 593 376 euro apmērā, tai skaitā:
· 1.1. budžeta apakšprogrammā 06.01.00 "Valsts policija":
· 1.1.1. samazināt finansējumu 1 581 545 euro apmērā pabalstu izmaksai pēc katriem pieciem nepārtrauktas izdienas gadiem un palielināt finansējumu:
· 1.1.1.1. 770 000 euro apmērā, lai daļēji apmaksātu konvojējamo personu pārvadāšanai nepieciešamo transportlīdzekļu iegādi;
· 1.1.1.2. 376 440 euro apmērā transportlīdzekļu uzturēšanai; 
· 1.1.1.3. 158 694 euro apmērā komandējumu izdevumu segšanai;
· 1.1.1.4. 192 052 euro apmērā alkohola, narkotisko un psihotropo vielu ietekmes pārbaudēm;
· 1.1.1.5. 30 096 euro aizturēto personu uzturēšanai;
· 1.1.1.6. 54 263 euro apmērā vardarbīgā nāvē mirušo personu transportēšanai;
· 1.1.2. samazināt finansējumu 205 249 euro apmērā 2022.–2024. gada prioritārajam pasākumam "Valsts policijas amatpersonu izglītības sistēmas pilnveide (tai skaitā izmeklētāju apmācības centra izveide Valsts policijas koledžā)" un palielināt finansējumu 205 249 euro apmērā tulkošanas pakalpojumiem;
· 1.2. budžeta apakšprogrammā 11.01.00 "Pilsonības un migrācijas lietu pārvalde": 
· 1.2.1. samazināt finansējumu 126 260 euro apmērā 2023.–2025. gada prioritārajam pasākumam  "ES pastāvīgā iedzīvotāja statusa piešķiršana Krievijas Federācijas pilsoņiem, kuri apliecinājuši valsts valodas prasmes" un palielināt finansējumu: 
· 1.2.1.1. 15 468 euro apmērā apsardzes pakalpojumiem patvēruma meklētāju izmitināšanas centrā "Mucenieki";
· 1.2.1.2. 25 850 euro apmērā medicīnas pakalpojumiem patvēruma meklētāju izmitināšanas centrā "Mucenieki" (medicīnas kabineta uzturēšana);
· 1.2.1.3. 84 942 euro apmērā e-pakalpojumu EP206 "Personas statusa noskaidrošana Fizisko personu reģistrā" un EP217 "Norēķinu veikšana par Pilsonības un migrācijas lietu pārvaldes sniegtajiem pakalpojumiem" funkcionalitātes un tajos izmantoto integrācijas servisu pārskatīšanai un pielāgošanai;
· 1.2.2. samazināt finansējumu 66 312 euro apmērā terminētu amata vietu atlīdzībai (personu apliecinošu dokumentu izsniegšanas nodrošināšana) un palielināt finansējumu:  
· 1.2.2.1. 24 205 euro apmērā samaksai par Elektroniskā tiešsaistes vēlētāju reģistra programmatūras pilnveidošanas un atbalsta pakalpojumiem;
· 1.2.2.2. 42 107 euro apmērā tulkošanas pakalpojumiem;
· 1.2.3. samazināt finansējumu 154 384 euro apmērā Eiropas Parlamenta 2024. gada vēlēšanu nodrošināšanai un 16 275 euro apmērā divu amata vietu atlīdzībai (vēlēšanu nodrošināšana) un palielināt finansējumu 170 659 euro apmērā samaksai par Elektroniskā tiešsaistes vēlētāju reģistra programmatūras pilnveidošanas un atbalsta pakalpojumiem;
· 1.3. budžeta apakšprogrammā 38.05.00 "Veselības aprūpe un fiziskā sagatavotība" samazināt finansējumu 181 177 euro apmērā 2024.–2026. gada prioritārajam pasākumam "Valsts apmaksātu veselības aprūpes pakalpojumu pieejamības paaugstināšana Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm" un palielināt finansējumu:
· 1.3.1. 123 688 euro apmērā norēķiniem ar ārstniecības iestādēm par amatpersonām ar speciālajām dienesta pakāpēm sniegtajiem veselības aprūpes pakalpojumiem; 
· 1.3.2. 57 489 euro apmērā, lai segtu Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm ēdināšanas pakalpojumu cenu pieaugumu psiholoģiskā atbalsta kursa laikā;
· 1.4. palielināt finansējumu budžeta apakšprogrammā 40.02.00 "Nekustamais īpašums un centralizētais iepirkums" 1 892 082 euro apmērā, lai segtu izdevumus par komunālajiem pakalpojumiem, tai skaitā saistībā ar pakalpojumu cenu pieaugumu, un samazināt finansējumu: 
· 1.4.1. budžeta programmā 07.00.00 "Ugunsdrošība, glābšana un civilā aizsardzība" 320 572 euro apmērā pabalstu izmaksai pēc katriem pieciem nepārtrauktas izdienas gadiem un 142 667 euro apmērā 2024.–2026. gada prioritārajam pasākumam "Valsts ugunsdzēsības un glābšanas dienesta struktūrvienību dzīvības glābšanas spēju stiprināšanas nodrošināšana";
· 1.4.2. budžeta programmā 10.00.00 "Valsts robežsardzes darbība" 261 139 euro apmērā pabalstu izmaksai pēc katriem pieciem nepārtrauktas izdienas gadiem;
· 1.4.3. budžeta apakšprogrammā 11.01.00 "Pilsonības un migrācijas lietu pārvalde" 15 000 euro apmērā terminētu amata vietu atlīdzībai (personu apliecinošu dokumentu izsniegšanas nodrošināšana) un 275 370 euro apmērā 2023.–2025. gada prioritārajam pasākumam "ES pastāvīgā iedzīvotāja statusa piešķiršana Krievijas Federācijas pilsoņiem, kuri apliecinājuši valsts valodas prasmes";  
· 1.4.4. budžeta apakšprogrammā 38.05.00 "Veselības aprūpe un fiziskā sagatavotība" 377 468 euro apmērā 2024.–2026. gada prioritārajam pasākumam "Valsts apmaksātu veselības aprūpes pakalpojumu pieejamības paaugstināšana Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm";
· 1.4.5. budžeta programmā 44.00.00 "Iekšējās drošības akadēmija" 157 839 euro apmērā kvalifikācijas paaugstināšanas mācību kursiem un 305 259 euro apmērā 2024.–2026. gada prioritārajam pasākumam "Kvalitatīvas izglītības ieguves nodrošināšana tiesībaizsardzības iestāžu amatpersonām";  
· 1.4.6. budžeta programmā 97.00.00 "Nozaru vadība un politikas plānošana" 36 768 euro apmērā 2023.–2025. gada prioritārajam pasākumam "Pabalstu un kompensāciju nodrošinājuma palielināšana par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai"; 
· 1.5. budžeta apakšprogrammā 40.02.00 "Nekustamais īpašums un centralizētais iepirkums" samazināt finansējumu 140 000 euro apmērā  prioritārajam pasākumam "Valsts robežas joslas infrastruktūras izveide" un 30 252 euro apmērā iekšlietu nozarei kopīgas valsts materiālo rezervju un ikdienas resursu noliktavas būvniecībai un palielināt finansējumu 170 252 euro apmērā, lai segtu izdevumus par komunālajiem pakalpojumiem, tai skaitā saistībā ar pakalpojumu cenu pieaugumu;
· 1.6. budžeta programmā 44.00.00 "Iekšējās drošības akadēmija" samazināt finansējumu 150 000 euro apmērā 2024.–2026. gada prioritārajam pasākumam "Kvalitatīvas izglītības ieguves nodrošināšana tiesībaizsardzības iestāžu amatpersonām" un palielināt finansējumu budžeta apakšprogrammā 06.01.00 "Valsts policija" 33 253 euro apmērā transportlīdzekļu uzturēšanai un 116 747 euro apmērā tulkošanas pakalpojumiem;
· 1.7. budžeta programmā 97.00.00 "Nozaru vadība un politikas plānošana" samazināt finansējumu 49 840 euro apmērā 2023.–2025. gada prioritārajam pasākumam "Pabalstu un kompensāciju nodrošinājuma palielināšana par dienestu ārvalstīs kvalitatīvai Latvijas nacionālo drošības un ekonomisko interešu aizstāvībai" un palielināt finansējumu 49 840 euro apmērā resursu vadības sistēmas "Horizon" uzturēšanai.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

